تنظیم المکاتب نے کیا ای مکتب کا آغاز

دور حاضر میں اطفال ملت کی اسکولی اور دیگر مصروفیات کے مدنظر ادارہ تنظیم المکاتب نے ۹ مارچ ۲۰۲۰ مطابق ۱۳ رجب ۱۴۴۱ یوم ولادت باب مدینۃ العلم حضرت امیرالمومنین علیہ السلام ـ ای مکتب کا آغاز کیا ۔

خبر کا کوڈ: ۴۴۲۲۷۸

تاریخ: ۱۱ خرداد ۲۰۲۰ - ۱۵:۴۰

رسا نیوز ایجنسی کی لکھنو سے رپورٹ کے مطابق، دور حاضر میں اطفال ملت کی اسکولی اور دیگر مصروفیات کے مدنظر ادارہ تنظیم المکاتب نے ۹ مارچ ۲۰۲۰ مطابق ۱۳ رجب ۱۴۴۱ یوم ولادت باب مدینۃ العلم حضرت امیرالمومنین علیہ السلام ـ ای مکتب کا آغاز کیا ۔

اس سلسلہ میں بانی تنظیم المکاتب ہال گولہ گنج میں افتتاحیہ جلسہ منعقد ہوا، جسکا آغاز تلاوت قرآن کریم سے قاری تقی جعفری نے کیا، جس کے بعد شعراے کرام نے بارگاہ مدینۃالعلم میں منظوم نذرانہ عقیدت پیش کیا۔

بعدہ سربراہ ادارہ تنظیم المکاتب حجۃالاسلام والمسلمین الحاج مولانا سید صفی حیدر صاحب قبلہ نے حضرت رسول اکرم صلی الہہ علیہ و آلہ کی مشہور حدیث انا مدینۃالعلم و علی بابھا کی تشریح کرتے ہوے حضرت امیرالمومنین علیہ السلام کی علمی سیرت پر روشنی ڈالی اور ای مکتب کی ضرورت اور افادیت کو بیان کرتے ہوے فرمایا دیہاتوں سے شہروں کی جانب مومنین کی ہجرت اور اسکولی مصروفیات وغیرہ کے پیش نظر بچوں کا مکتب تک نہ پہنچ پانے کے سبب اشد ضرورت تھی کہ کوی راہ حل تلاش کی جاے تا کہ ہمارے بچے دینی تعلیم سے محروم نہ رہیں ، اسی لئے ای مکتب کا خیال آیا اور الحمدللہ و لہ الشکر آج یہ کام ہوگیا اب بچہ کو مکتب نہیں جانا بلکہ مکتب خود گھر تک پہنچ گیا ، اب بچوں کو گھر بیٹھے دینی تعلیم دلوائیے وہ بھی اپنے پسندیدہ وقت پر، اردو اور انگریزی بولنے والے اساتذہ کے ذریعہ اردو، قرآن کریم کے ساتھ دینیات یعنی عقائد، احکام ، تاریخ، سیرت و اخلاق کی تعلیم دی جاے گی، تا کہ تعلیم پانے والا بچہ ایک اچھا مسلمان اور انسان بن سکے، مومنین کرام سے گذارش ہے کہ ای مکتب میں اپنے بچوں کو داخلہ دلائیں تا کہ دیندار سماج تشکیل پا سکے۔/۹۸۸/ن